CELEX: 22020D0336
Language: lv
Date: 2019-12-13 00:00:00
Title: EEZ Apvienotās komitejas Lēmums Nr. 318/2019 (2019. gada 13. decembris), ar ko groza EEZ līguma XIII pielikumu (Transports) [2020/336]

5.3.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 68/74
               
            
         EEZ APVIENOTĀS KOMITEJAS LĒMUMS
         Nr. 318/2019
         (2019. gada 13. decembris),
         ar ko groza EEZ līguma XIII pielikumu (Transports) [2020/336]
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
         tā kā:
         
                     (1)
                  
                  
                     EEZ līgumā ir jāiekļauj Komisijas 2019. gada 11. februāra Īstenošanas regula (ES) 2019/317, ar ko nosaka darbības uzlabošanas sistēmu un tarifikācijas sistēmu Eiropas vienotajā gaisa telpā un atceļ Īstenošanas regulas (ES) Nr. 390/2013 un (ES) Nr. 391/2013 (1).
                  
               
                     (2)
                  
                  
                     Ar Īstenošanas regulu (ES) 2019/317 no 2020. gada 1. janvāra atceļ Komisijas Īstenošanas regulu (ES) Nr. 390/2013 (2) un Komisijas Īstenošanas regulu (ES) Nr. 391/2013 (3), kas ir iekļautas EEZ līgumā un kas tādējādi saskaņā ar EEZ līgumu ir jāatceļ.
                  
               
                     (3)
                  
                  
                     Tādēļ būtu attiecīgi jāgroza EEZ līguma XIII pielikums,
                  
               IR PIEŅĒMUSI ŠO LĒMUMU.
         
            1. pants
            EEZ līguma XIII pielikumu groza šādi:
            
                        1)
                     
                     
                        aiz 66.xj punkta (Komisijas Īstenošanas regula (ES) 2019/123) iekļauj šādu punktu:
                        
                                    “66.xk
                                 
                                 
                                    
                                       32019 R 0317: Komisijas 2019. gada 11. februāra Īstenošanas regula (ES) 2019/317, ar ko nosaka darbības uzlabošanas sistēmu un tarifikācijas sistēmu Eiropas vienotajā gaisa telpā un atceļ Īstenošanas regulas (ES) Nr. 390/2013 un (ES) Nr. 391/2013 (OV L 56, 25.2.2019., 1. lpp.).
                                    Šā līguma vajadzībām īstenošanas regulas noteikumus lasa ar šādiem pielāgojumiem:
                                    
                                                a)
                                             
                                             
                                                neatkarīgi no līguma 1. protokola noteikumiem terminu “dalībvalsts(-is)” saprot tādējādi, ka papildus tā nozīmei minētajā Īstenošanas regulā tas ietver arī EBTA valstis;
                                             
                                          
                                                b)
                                             
                                             
                                                attiecībā uz EBTA valstīm termins “tīkla pārvaldnieks” attiecas uz tīkla pārvaldnieku, ko iecēlusi EBTA valstu Pastāvīgā komiteja;
                                             
                                          
                                                c)
                                             
                                             
                                                attiecībā uz EBTA valstīm termins “darbības izvērtēšanas iestāde” attiecas uz darbības izvērtēšanas iestādi, ko izraudzījusies EBTA valstu Pastāvīgā komiteja;
                                             
                                          
                                                d)
                                             
                                             
                                                regulas 14. panta 1. punktam pievieno šādu daļu:
                                                “Ja novērtējums attiecas uz darbības plāniem un mērķiem, kas ir saistīti ar vienu vai vairākām ES dalībvalstīm un vienu vai vairākām EBTA valstīm, tad EBTA Uzraudzības iestāde veic novērtējumu attiecībā uz EBTA valsti(-īm), bet Komisija – attiecībā uz ES dalībvalsti(-īm). Komisija un EBTA Uzraudzības iestāde šajā ziņā sadarbojas, lai, izmantojot šajā pantā noteikto procedūru, pieņemtu identiskas nostājas.”;
                                             
                                          
                                                e)
                                             
                                             
                                                regulas 15. panta 1. punktam pievieno šādu daļu:
                                                “Ja novērtējums un pārskatīšana attiecas uz darbības plāniem un mērķiem, kas ir saistīti ar vienu vai vairākām ES dalībvalstīm un vienu vai vairākām EBTA valstīm, tad EBTA Uzraudzības iestāde veic novērtējumu attiecībā uz EBTA valsti(-īm), bet Komisija – attiecībā uz ES dalībvalsti(-īm). Komisija un EBTA Uzraudzības iestāde šajā ziņā sadarbojas, lai, izmantojot šajā pantā noteikto procedūru, pieņemtu identiskas nostājas.”;
                                             
                                          
                                                f)
                                             
                                             
                                                regulas 18. panta 1. punktam pievieno šādu daļu:
                                                “Ja pamatots pieprasījums attiecas uz darbības mērķiem, kas ir saistīti ar vienu vai vairākām ES dalībvalstīm un vienu vai vairākām EBTA valstīm, tad EBTA Uzraudzības iestāde veic novērtējumu attiecībā uz EBTA valsti(-īm), bet Komisija – attiecībā uz ES dalībvalsti(-īm). Komisija un EBTA Uzraudzības iestāde šajā ziņā sadarbojas, lai, izmantojot šajā pantā noteikto procedūru, pieņemtu identiskas nostājas.”;
                                             
                                          
                                                g)
                                             
                                             
                                                regulas 19. panta 2. punktam pievieno šādu daļu:
                                                “Ja tīkla darbības uzlabošanas plāns ir saistīts gan ar tīkla pārvaldnieku, ko iecēlusi Komisija, gan ar tīkla pārvaldnieku, ko iecēlusi EBTA valstu Pastāvīgā komiteja, Komisija un EBTA Uzraudzības iestāde sadarbojas, lai pieņemtu identiskas nostājas.”;
                                             
                                          
                                                h)
                                             
                                             
                                                attiecībā uz EBTA valstīm regulas 19. panta 1., 3. un 4. punktā vārdu “Komisija” aizstāj ar vārdiem “EBTA Uzraudzības iestāde” attiecīgā locījumā;”
                                             
                                          
                              
                  
                        2)
                     
                     
                        no 2020. gada 1. janvāra svītro 66. xf punkta (Komisijas Īstenošanas regula (ES) Nr. 390/2013) un 66. wm punkta (Komisijas Īstenošanas regula (ES) Nr. 391/2013) tekstu.
                     
                  
         
            2. pants
            Īstenošanas regulas (ES) 2019/317 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
         
         
            3. pants
            Šis lēmums stājas spēkā 2019. gada 14. decembrī, ja ir iesniegti visi paziņojumi saskaņā ar EEZ līguma 103. panta 1. punktu (*1), vai dienā, kad stājas spēkā EEZ Apvienotās komitejas 2019. gada 13. decembra Lēmums Nr. 317/2019 (4), atkarībā no tā, kurš no šiem datumiem ir vēlāks.
         
         
            4. pants
            Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
         
         
            Briselē, 2019. gada 13. decembrī
            
               
                  EEZ Apvienotās komitejas vārdā –
               
               
                  priekšsēdētājs
               
               Gunnar PÁLSSON
            
         
         
            (1)  OV L 56, 25.2.2019., 1. lpp.
         
            (2)  OV L 128, 9.5.2013., 1. lpp.
         
            (3)  OV L 128, 9.5.2013., 31. lpp.
         
            (*1)  Konstitucionālās prasības nav norādītas.
         
            (4)  Skatīt šā Oficiālā Vēstneša 72. lpp.